钦定古今图书集成/明伦汇编/闺媛典/第023卷 > 杨礼珪
## 钦定古今图书集成/明伦汇编/闺媛典/第023卷 > 杨礼珪

按《汉中士女志》：礼珪，成固陈省妻也。杨元珍之女，生
二男，长娶张度，辽女惠英，少娶荀氏，皆贵家豪富，从
婢七八，资财自富。礼珪敕二妇曰：“吾先姑母师也。常
言圣贤必劳民者，使之思善，不劳则逸，逸则不才。吾
家不为贫也，所以粗食给吾者，使知苦难。”二妇再拜
奉教。从孙奉上微慢，珪抑绝之，感悟革行遭乱，流行
宗表欲见之，必自严饰。从子孙侍婢乃引见之，曰：“此
先姑法也。”四时祭礼，自亲养牲酿酒，曰：“夫祭，礼之尊
也。”年八十九卒。惠英亦有淑训，师母之行者也。